27.7.2012 Jurnalul Oficial al Uniunii Europene L 200/21 DECIZIA 2012/440/PESC A CONSILIULUI din 25 iulie 2012 de numire a Reprezentantului Special al Uniunii Europene pentru drepturile omului CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 12 decembrie 2011, Înaltul Reprezentant al Uniunii pentru afaceri externe şi politica de securitate (ÎR) a prezentat şși în numele Comisiei o comunicare comună către Parlamentul European şi către Consiliu intitulată „Drepturile omului și democrația în centrul acţiunilor externe ale Uniunii Europene — către o abordare mai eficientă”. (2) La 25 iunie 2012, Consiliul a adoptat Cadrul strategic al UE privind drepturile omului şi democrația şi un Plan de acţiune al UE privind drepturile omului şi democrația. (3) Ar trebui, prin urmare, numit un Reprezentant Special al Uniunii Europene (RSUE) pentru drepturile omului, pentru a consolida eficacitatea și vizibilitatea politicii Uniunii în domeniul drepturilor omului şși pentru a contribui la punerea în aplicare a obiectivelor acesteia, în sprijinul și fără a aduce atingere rolului ÎR, conferit de tratat, de a reprezenta Uniunea în chestiunile refe- ritoare la politica externă și de securitate comună, ADOPTĂ PREZENTA DECIZIE: Articolul 1 Numirea Domnul Stavros LAMBRINIDIS este numit în calitate de RSUE pentru drepturile omului până la 30 iunie 2014. Mandatul RSUE se poate încheia mai devreme, în cazul în care Consiliul decide astfel, la propunerea ÎR. Articolul 2 Obiectivele de politică Mandatul RSUE se bazează pe obiectivele de politică ale Uniunii în domeniul drepturilor omului, astfel cum sunt prevăzute în tratat, în Carta drepturilor fundamentale a Uniunii Europene, precum și în Cadrul strategic al UE privind drepturile omului şi democrația și în Planul de acţiune al UE privind drepturile omului și democrația: (a) sporirea eficacității, a prezenței și a vizibilității Uniunii în protecția și promovarea drepturilor omului, în special prin aprofundarea cooperării şi dialogului politic ale Uniunii cu țările terţe, partenerii relevanți, mediul de afaceri, societatea civilă și organizațiile internaționale şi regionale şi prin inter- mediul acțiunii în forurile internaționale relevante; (b) sporirea contribuției Uniunii la consolidarea democrației și a instituțiilor, a statului de drept, a bunei guvernanțe, a respectării drepturilor omului şi a libertăților fundamentale în întreaga lume; (c) îmbunătățirea coerenței acţiunii Uniunii în domeniul drep- turilor omului și integrarea drepturilor omului în toate domeniile de acțiune externă a Uniunii. Articolul 3 Mandatul În vederea realizării obiectivelor de politică, mandatul RSUE constă în: (a) contribuția la punerea în aplicare a politicii Uniunii în domeniul drepturilor omului, în special Cadrul strategic al UE privind drepturile omului și democrația și Planul de acțiune al UE privind drepturile omului şi democrația, inclusiv prin formularea de recomandări în acest sens; (b) contribuția la punerea în aplicare a orientărilor, instru- mentelor și planurilor de acţiune ale Uniunii în domeniul drepturilor omului şi al dreptului internațional umanitar; (c) sporirea dialogului cu guvernele din ţările terțe şi cu orga- nizațiile internaționale şi regionale cu privire la drepturile omului, precum și cu organizațiile societății civile şi cu alți actori relevanți, pentru a asigura eficacitatea şi vizibilitatea politicii Uniunii în domeniul drepturilor omului; (d) contribuția la o mai bună coerență şi consecvență a poli- ticilor și acţiunilor Uniunii în domeniul protecţiei și promovării drepturilor omului, în special prin contribuția la formularea politicilor relevante ale Uniunii. Articolul 4 Executarea mandatului (1) RSUE răspunde de executarea mandatului, acționând sub autoritatea IR. (2) Comitetul politic şi de securitate (COPS) menţine o legătură privilegiată cu RSUE şi este principalul punct de contact al RSUE cu Consiliul. COPS furnizează RSUE orientări strategice şi îndrumare politică în cadrul mandatului, fără a aduce atingere competențelor ÎR.